Atrof muhit va tabiatni muhofaza qilish texnologiyalari ilmiy-tadqiqot instituti faoliyatini yanada takomillashtirish chora-tadbirlari toʻgʻrisida
(resolution, 2022-08-18)

Oʻzbekiston Respublikasi Prezidentining “Atrof muhitni muhofaza qilish hamda ekologik nazorat sohasidagi davlat organlari faoliyatini tashkil etish chora-tadbirlari toʻgʻrisida” 2021-yil 30-dekabrdagi PQ-76-son qarori ijrosini taʼminlash hamda ekologiya va atrof muhitni muhofaza qilish sohasida innovatsion va ilmiy-tadqiqot ishlarini yanada jadallashtirish, atmosfera, yer va suv resurslarining ifloslanishini kamaytirish, biologik xilma-xillikni saqlash, chiqindilarni qayta ishlash va utilizatsiya qilish, shuningdek, tabiatni muhofaza qilishga qaratilgan yangi texnologiyalarni ishlab chiqish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Ilm-fanni 2030-yilgacha rivojlantirish konsepsiyasini tasdiqlash toʻgʻrisida” 2020-yil 29-oktabrdagi PF-6097-son Farmoni bilan tasdiqlangan Konsepsiyada: ilmiy tashkilotlarning ilm-fanni taraqqiy ettirish boʻyicha davlat siyosatini muvofiqlashtirish va strategik rivojlanish vazifalari hamda yoʻnalishlarini belgilash; ilmiy tashkilotlarda ilmiy izlanishlarning ilgʻor darajasini taʼminlashga qodir malakali kadrlar bilan taʼminlangan yangi ilmiy-tadqiqot infratuzilmasini shakllantirish; ilmiy tashkilotlarning ilmiy laboratoriyalarini zamonaviy asbob-uskunalar bilan jihozlash hamda butlovchi qismlar bilan taʼminlash; Davlat budjeti mablagʻlari hisobidan ilmiy tashkilotlarning bino va inshootlarini saqlash xarajatlarini moliyalashtirish, ularning ayrim toifadagi xodimlari mehnatiga haq toʻlash kabi ustuvor yoʻnalishlar belgilanganligi maʼlumot uchun qabul qilinsin. 2. Quyidagilar Ekologiya va atrof muhitni muhofaza qilish davlat qoʻmitasi (keyingi oʻrinlarda — Davlat ekologiya qoʻmitasi)ning Atrof muhit va tabiatni muhofaza qilish texnologiyalari ilmiy-tadqiqot instituti (keyingi oʻrinlarda — Institut) faoliyatini yanada takomillashtirish va kompleks rivojlantirish boʻyicha asosiy yoʻnalishlari etib belgilansin: atrof muhitning joriy holatini oʻrganish, ifloslantiruvchi moddalarning bioxilma-xillikka, jumladan, noyob, yoʻq boʻlib ketish arafasida turgan oʻsimlik hamda hayvon turlariga taʼsirini oʻrganish; yer resurslarini muhofaza qilish boʻyicha ilmiy tadqiqotlar olib borish, yerlar degradatsiyasiga qarshi kurashish va uning oldini oluvchi texnologiyalar boʻyicha ilmiy asoslangan takliflar ishlab chiqish; yer osti va yer usti suvlari ifloslanishining oldini olish, oqova suvlarni tozalash va qayta ishlash boʻyicha samarali usul hamda texnologiyalarni ishlab chiqish boʻyicha fundamental va amaliy tadqiqotlar oʻtkazish; atmosfera havosining joriy holati, undagi ifloslantiruvchi moddalarning atrof muhit va tabiatga taʼsiri masalalari boʻyicha chuqur fundamental va amaliy tadqiqotlar olib borish, atmosfera havosining ifloslanishini kamaytirishni taʼminlovchi yangi, samarali uslub va texnologiyalarni ishlab chiqish; maishiy va turli chiqindilarni qayta ishlash va utilizatsiya qilishni taʼminlovchi samarali uslub hamda texnologiyalarni ishlab chiqish boʻyicha amaliy tadqiqotlar olib borish; “yashil” texnologiyalarga oʻtishni jadallashtirish va resurs tejamkor texnologiyalarni keng joriy etish orqali “yashil” iqtisodiyotni rivojlantirishga qaratilgan fundamental, amaliy va innovatsion tadqiqotlar oʻtkazish; global iqlim oʻzgarishining ekologiya va atrof muhitga salbiy taʼsirini kamaytirish boʻyicha ilmiy asoslangan takliflar ishlab chiqish; ekologiya va atrof muhitni muhofaza qilish sohasida ekotizim xizmatlarini amalga oshirish orqali atrof muhitni muhofaza qilish va tegishli normativ hujjatlarni ishlab chiqish; ekologiya va atrof muhitni muhofaza qilish sohasi uchun malakali ilmiy kadrlarni tayyorlash, taʼlim, ilm-fan va ishlab chiqarish oʻrtasida hamkorlikni rivojlantirish, xorijiy taʼlim va ilmiy-tadqiqot muassasalari hamda xalqaro tashkilotlar bilan aloqalar oʻrnatish va grantlar asosida ilmiy tadqiqotlar olib borish; zamonaviy ilmiy-laboratoriya bazasini shakllantirish, uni ilgʻor texnologik asbob-uskunalar bilan jihozlash hamda sohani rivojlantirishga qaratilgan ilmiy-innovatsion tadqiqotlarni kengaytirish va ularning integratsiyasi boʻyicha samarali tizimni shakllantirish. 3. Belgilab qoʻyilsinki: Institut ekologiya va atrof muhitni muhofaza qilish sohasida tayanch ilmiy tashkilot va davlat buyurtmalari boʻyicha asosiy ijrochi hisoblanadi; Institutda ekologiya va atrof muhitni muhofaza qilish sohasidagi ilmiy tadqiqotlarni muvofiqlashtiruvchi Kengash tuziladi; Institut ilmiy tashkilot sifatida davlat buyurtmalari va dasturlarini amalga oshirishda hamda fundamental va amaliy tadqiqotlarni olib borishda ishtirok etadi; Fanlar akademiyasi, tarmoq ilmiy tashkilotlari, xorijiy ilmiy markazlar bilan hamkorlik va integratsiya tizimi yaratiladi; Institutga ekologiya va atrof muhitni muhofaza qilish sohasining xorijiy yetakchi ekspertlari xalqaro moliya institutlari hamda xorijiy tashkilotlarning grantlari, shuningdek, Davlat ekologiya qoʻmitasining jamgʻarmasi mablagʻlari hisobidan jalb qilinadi; Institut direktori va uning oʻrinbosarlari Davlat ekologiya qoʻmitasi raisi tomonidan lavozimga tayinlanadi va lavozimdan ozod etiladi; Institut direktorining ilmiy ishlar va innovatsiyalar boʻyicha oʻrinbosari Innovatsion rivojlanish vazirligi bilan kelishgan holda lavozimga tayinlanadi va lavozimdan ozod etiladi. 4. Institutga oʻz vazifalarini hamda xoʻjalik shartnomalari boʻyicha majburiyatlarini bajarish maqsadida tegishlicha oliy taʼlim va ilmiy tashkilotlarning professor-oʻqituvchilarini, yosh olimlar va isteʼdodli talabalarni, shuningdek, xorijiy mutaxassislarni jalb etgan holda vaqtinchalik ilmiy guruhlarni tashkil etish vakolati berilsin. 5. Quyidagilar: Ekologiya va atrof muhitni muhofaza qilish davlat qoʻmitasi huzuridagi Atrof muhit va tabiatni muhofaza qilish texnologiyalari ilmiy-tadqiqot institutining tuzilmasi 1-ilovaga muvofiq; Ekologiya va atrof muhitni muhofaza qilish davlat qoʻmitasi huzuridagi Atrof muhit va tabiatni muhofaza qilish texnologiyalari ilmiy-tadqiqot instituti faoliyatini tashkil qilish boʻyicha chora-tadbirlar rejasi 2-ilovaga muvofiq; Ekologiya va atrof muhitni muhofaza qilish davlat qoʻmitasi huzuridagi Atrof muhit va tabiatni muhofaza qilish texnologiyalari ilmiy-tadqiqot institutining 2022 — 2024-yillarga moʻljallangan ilmiy-tadqiqot ishlari dasturi 3-ilovaga muvofiq tasdiqlansin. Davlat ekologiya qoʻmitasi raisiga zarur hollarda Institutning tuzilmasiga xodimlarning umumiy cheklangan soni va mehnatga haq toʻlash jamgʻarmasi doirasida oʻzgartirishlar kiritish huquqi berilsin. 6. Davlat ekologiya qoʻmitasi: a) bir oy muddatda: Institutning ustavini tasdiqlash hamda uni belgilangan tartibda davlat roʻyxatidan oʻtkazilishini taʼminlasin; Institutni zarur telefon aloqasi va internet jahon axborot tarmogʻi bilan taʼminlashda texnik yordam koʻrsatish choralarini koʻrsin; b) uch oy muddatda Toshkent viloyatining Yangiyoʻl tumanidan ajratilgan 3 gektar yer maydonida ilmiy-tajriba stansiyasi hamda Institutning laboratoriyalari joylashtirilgan binolarni tashkil etish va rivojlantirish boʻyicha konsepsiyani ishlab chiqsin va tasdiqlasin. 7. Belgilab qoʻyilsinki: Institut xodimlari mehnatiga haq toʻlash (ilmiy xodimlardan tashqari), bino va inshootlarni saqlash xarajatlarini moliyalashtirish, shuningdek, joriy xarajatlarni qoplash Oʻzbekiston Respublikasi Davlat budjeti mablagʻlari hisobidan amalga oshiriladi; Institut xodimlariga Fanlar akademiyasi tizimidagi ilmiy tashkilotlarining tegishli lavozimlari uchun belgilangan mehnatga haq toʻlash miqdorlari va shartlari tatbiq etiladi; Yangiyoʻl tumanida ilmiy-tajriba stansiyasi hamda Institutning laboratoriyalari binolarini barpo etish Oʻzbekiston Respublikasi ijtimoiy va ishlab chiqarish infratuzilmasini rivojlantirish dasturi doirasida 2023 — 2025-yillar davomida amalga oshiriladi. Institut Toshkent shahri, Chilonzor tumani, Bunyodkor shoh koʻchasi, 7a-uy manzilida joylashgan Davlat ekologiya qoʻmitasining binosiga tekin foydalanish huquqi asosida joylashtiriladi. 8. Quyidagilar Institut faoliyatini moliyalashtirish manbalari etib belgilansin: bazaviy moliyalashtirish doirasida Institutga Oʻzbekiston Respublikasi Davlat budjetidan ajratiladigan mablagʻlar; atrof muhitni muhofaza qilish sohasida ustuvor loyihalarni amalga oshirish, Institutning moddiy-texnika bazasini takomillashtirish, ilmiy-tadqiqot ishlari va dasturlarini ishlab chiqish, shuningdek, ushbu sohada loyihalarni tayyorlash uchun tadqiqotlar oʻtkazish maqsadida Ekologiya, atrof muhitni muhofaza qilish va chiqindilar bilan bogʻliq ishlarni amalga oshirish jamgʻarmasidan ajratiladigan mablagʻlar; ilmiy faoliyatga oid dasturlarni amalga oshirish uchun Innovatsion rivojlanish vazirligi tomonidan oʻtkaziladigan tanlovlar natijalari boʻyicha ajratiladigan grantlar; xalqaro moliya institutlari va boshqa xorijiy tashkilotlarning grantlari; xoʻjalik faoliyatidan hamda shartnoma asosida oʻtkaziladigan tadqiqotlardan tushadigan tushumlar; qonunchilik hujjatlari bilan taqiqlanmagan boshqa manbalar. 9. Davlat ekologiya qoʻmitasi: a) ikki oy muddatda Institutning xodimlarini attestatsiyadan oʻtkazsin va uning natijalari boʻyicha Vazirlar Mahkamasiga yakuniy axborot kiritsin; b) har yili dekabr oyigacha kelgusi yilga Ekologiya, atrof muhitni muhofaza qilish va chiqindilar bilan bogʻliq ishlarni amalga oshirish jamgʻarmasidan mazkur qarorning 7-bandi uchinchi xatboshisida nazarda tutilgan maqsadlar uchun Institutga ajratilayotgan mablagʻlar miqdorini belgilab borsin; v) Oliy va oʻrta maxsus taʼlim vazirligi va Innovatsion rivojlanish vazirligi bilan birgalikda: ekologiya va atrof muhitni muhofaza qilish yoʻnalishlarida taʼlim beruvchi oliy taʼlim muassasalari bilan hamkorlikni oʻrnatsin, tahsil olayotgan talabalarning ishlab chiqarish amaliyoti uzviyligini kuchaytirsin hamda uning Davlat ekologiya qoʻmitasi tizimidagi tashkilotlarda oʻtkazilishini taʼminlasin; Ekologiya, atrof muhitni muhofaza qilish va chiqindilar bilan bogʻliq ishlarni amalga oshirish jamgʻarmasi, “El-yurt umidi” jamgʻarmasi hamda Innovatsion rivojlanish vazirligiga tegishli maqsadlarga ajratilayotgan mablagʻlar hisobidan Institutning shaffof tanlov asosida tanlab olingan 5 nafargacha ilmiy xodimlarini har yili nufuzli xorijiy ilmiy markazlar va oliy taʼlim muassasalarida malaka oshirishga yuborish choralarini koʻrsin; Institutining ilmiy salohiyatini koʻtarish hamda uning yoʻnalishlari boʻyicha zamonaviy yutuqlardan xabardor boʻlish maqsadida Scopus va Web of Science maʼlumotlar bazasidan, Springer Link (Springer Nature) va Wiley (John Wiley & Sons, Inc.) kabi dunyodagi yirik ilmiy nashriyotlarning elektron platformasidan erkin foydalanishni taʼminlasin. 10. Belgilansinki: Institut 2022-yil 1-sentabrdan boshlab Davlat budjeti mablagʻlari hisobidan bazaviy moliyalashtirishga oʻtkaziladi. Bunda Institutni budjet mablagʻlari hisobidan saqlash xarajatlari 2022-yilda Oʻzbekiston Respublikasining respublika budjetidan Davlat ekologiya qoʻmitasiga ajratilgan mablagʻlar doirasida amalga oshiriladi, 2023-yildan boshlab esa Oʻzbekiston Respublikasi Davlat budjeti parametrlarida nazarda tutiladi; Institutda ilmiy faoliyatga oid davlat dasturlari doirasida bajariladigan fundamental va amaliy tadqiqotlar hamda innovatsion loyihalar boʻyicha ustama xarajatlar hisoblanmaydi. 11. Davlat ekologiya qoʻmitasi hamda Innovatsion rivojlanish vazirligining 2023-2024-yillarda Ilm-fanni moliyalashtirish va innovatsiyalarni qoʻllab-quvvatlash jamgʻarmasi mablagʻlari hisobidan Institut uchun respublikada ishlab chiqarilmaydigan ilmiy-laboratoriya uskunalarini hamda reagent va butlovchi materiallarni 4 va 5-ilovalarda keltirilgan roʻyxatlar boʻyicha xarid qilish bilan bogʻliq xarajatlarni moliyalashtirish toʻgʻrisidagi taklifiga rozilik berilsin. 12. Institutga 1 ta shaxsiy biriktirilgan avtotransport vositasini saqlash uchun limit ajratilsin. 13. Vazirlar Mahkamasining “Ekologiya va atrof muhitni muhofaza qilish sohasida ilmiy-tadqiqot bazasini yanada rivojlantirish chora-tadbirlari toʻgʻrisida” 2018-yil 26-noyabrdagi 958-son qarorining 3, 4 va 7-bandlari hamda qarorga 1-ilova oʻz kuchini yoʻqotgan deb hisoblansin. 14. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Ekologiya va atrof muhitni muhofaza qilish davlat qoʻmitasi raisi N.N. Oblomuradov zimmasiga yuklansin. Yosh olimlar kengashi Direktor Ilmiy kengash Direktorning ilmiy ishlar va innovatsiyalar boʻyicha oʻrinbosari Direktor oʻrinbosari Ilmiy kotib Yer resurslarini muhofaza qilish laboratoriyasi 2 Bioxilma-xillikni saqlash laboratoriyasi 3 Ilmiy ishlanmalarni tijoratlashtirish va patentlash boʻlimi 2 Ilmiy kadrlar tayyorlash va doktorantura boʻlimi 1 Suv resurslarini muhofaza qilish texnologiyalari laboratoriyasi 2 Atmosfera havosini muhofaza qilish laboratoriyasi 2 AKT va axborot resurslari boʻlimi 2 Moliya va buxgalteriya hisobi boʻlimi 2 Chiqindilarni qayta ishlash va utilizatsiya qilish laboratoriyasi 2 Yashil oʻsish va iqlim oʻzgarishi boʻlimi 3 Ijro intizomi boʻlimi va arxiv 2 Xodimlar bilan ishlash boʻyicha bosh mutaxassis 1 Ekotizim xizmatlari va normativ hujjatlarni ishlab chiqish boʻlimi 2 Ekologik taʼlim va targʻibot boʻlimi 2 Ilmiy-tajriba stansiyasi 2 Bosh yuriskonsult 1 “Ekologiya xabarnomasi jurnali tahririyati” DUK* T/r Chora-tadbirlar Amalga oshirish mexanizmi Ijro muddati Moliyalashtirish manbai Masʼul ijrochilar I. Tashkiliy masalalar 1. Respublikada ekologik vaziyatni yanada yaxshilash maqsadida Ekologiya va atrof muhitni muhofaza qilish davlat qoʻmitasi huzuridagi Atrof muhit va tabiatni muhofaza qilish texnologiyalari ilmiy-tadqiqot instituti (keyingi oʻrinlarda — Institut)ni 2024-yilgacha strategik rivojlantirish dasturini ishlab chiqish. 1. 2024-yilgacha moʻljallangan dasturni ishlab chiqish uchun ishchi guruh tuzish. 2022-yil sentyabr - Davlat ekologiya qoʻmitasi (N. Oblomuradov), Innovatsion rivojlanish vazirligi (I. Abduraxmonov), manfaatdor vazirliklar va idoralar 2. Institutni 2024-yilgacha strategik rivojlantirish dasturi loyihasini ishlab chiqish. 2022-yil noyabr 3. Institutni 2024-yilgacha strategik rivojlantirish dasturi loyihasini Vazirlar Mahkamasiga kiritish. 2022-yil dekabr 2. Respublikadagi ekologiya va atrof muhitni muhofaza qilish sohasidagi ilmiy-tadqiqot ishlarini muvofiqlashtirish boʻyicha faoliyatni yoʻlga qoʻyish. 1. Institutda Ekologiya va atrof muhitni muhofaza qilish sohasidagi ilmiy-tadqiqot ishlarini doimiy ravishda muvofiqlashtirib borish, yangi ilmiy-tadqiqot yoʻnalishlarini shakllantirish maqsadida Muvofiqlashtiruvchi kengash tashkil etish. 2022-yil oktyabr - Davlat ekologiya qoʻmitasi (N. Oblomuradov), Innovatsion rivojlanish vazirligi (I. Abduraxmonov), manfaatdor vazirliklar va idoralar 2. Muvofiqlashtiruvchi kengash Nizomini ishlab chiqish va tasdiqlash. 2022-yil noyabr 3. Muvofiqlashtiruvchi kengash faoliyatini yoʻlga qoʻyish. 2023-yil yanvar 3. Institutda ilgʻor xorijiy tajriba asosida integratsion tizim yaratish. 1. Institutning ilm-fan, taʼlim va ishlab chiqarish integratsiyasini taʼminlash maqsadida uzoq va oʻrta muddatli rivojlantirish dasturini ishlab chiqish. 2022-yil dekabr - Davlat ekologiya qoʻmitasi (N. Oblomuradov), Oliy va oʻrta maxsus taʼlim vazirligi (A. Toshkulov), Fanlar akademiyasi (B. Yuldashev) 2. Yetakchi milliy va xorijiy ilmiy tashkilotlar, oliy taʼlim muassasalari bilan samarali aloqalarni oʻrnatish va xorijiy professorlarni qoʻshma tadqiqot jarayoniga jalb qilish boʻyicha chora-tadbirlar rejasini ishlab chiqish va tasdiqlash. Doimiy ravishda 3. Tadqiqot jarayonlariga grantlarni jalb etish boʻyicha “yoʻl xaritasi”ni ishlab chiqish, tasdiqlash va ijrosini taʼminlash. Doimiy ravishda 4. “Ekologiya va atrof muhitni muhofaza qilish fanlari” yoʻnalishi boʻyicha yangi fan yoʻnalishi va ilmiy-texnik kengash tashkil etish. 1. Innovatsion rivojlanish vazirligida ilmiy faoliyatga oid davlat dasturlari doirasida ekologiya va atrof muhitni muhofaza qilish sohasida fundamental, amaliy hamda innovatsion loyihalar tanlovlari ijrosini taʼminlash uchun “Ekologiya va atrof muhitni muhofaza qilish fanlari” yangi fan yoʻnalishini tashkil etish. 2. Fan yoʻnalishiga tegishli fundamental, amaliy hamda innovatsion loyihalarni muhokama etuvchi ilmiy-texnik kengash tashkil etish. 2022-yil oktyabr - Innovatsion rivojlanish vazirligi (I. Abduraxmonov), Davlat ekologiya qoʻmitasi (N. Oblomuradov) 5. Institutda yangi yoʻnalishdagi laboratoriya va boʻlimlar tashkil etish hamda faoliyatini yoʻlga qoʻ�ish. 1. Institutda Bioxilma-xillikni saqlash va Chiqindilarni qayta ishlash va utilizatsiya qilish laboratoriyalari, Yashil oʻsish va iqlim oʻzgarishi, Ekotizim xizmatlari va normativ hujjatlarni ishlab chiqish hamda Ekologik taʼlim va targʻibot boʻlimlarini tashkil etish. 2022-yil sentyabr - Davlat ekologiya qoʻmitasi (N. Oblomuradov) 2. Laboratoriya va boʻlimlarni yuqori malakali mutaxassislar bilan toʻldirish. Doimiy ravishda 3. Laboratoriya va boʻlimlarda ilmiy-tadqiqot ishlarini yoʻlga qoʻyish. Doimiy ravishda 6. Institutning xalqaro miqyosda tanilishi boʻyicha targʻibot tadbirlarini oʻtkazish 1. Institut faoliyatini targʻibot qilish boʻyicha media-dastur ishlab chiqish. Har yili - Davlat ekologiya qoʻmitasi (N. Oblomuradov) 2. Milliy va xalqaro koʻrgazmalarda ishtirok etish grafigini ishlab chiqish. Har yili 3. Targʻibot materiallari, shu jumladan, videoroliklar, tarqatma materiallar va taqdimotlarni tayyorlash. Har yili 4. Milliy va xorijiy ommaviy axborot vositalari, internet tarmogʻi va boshqa vositalar orqali targʻibot ishlarini tizimli ravishda amalga oshirish. Har yili 7. Yoshlar oʻrtasida Orolboʻyi hududida ilmiy-madaniy hamkorlikni yoʻlga qoʻyish. 1. Yozgi maktablarni tashkil qilish dasturini ishlab chiqish va tasdiqlash. Har yili - Davlat ekologiya qoʻmitasi (N. Oblomuradov) 2. Yozgi maktablarning tashkil etilishiga qaratilgan xalqaro loyihalar bazasini shakllantirish va ishtirokini tashkil etish. Har yili 3. Yozgi maktablar faoliyatini respublika miqyosida ommalashtirish. Har yili 8. Institutni Ilmiy tadqiqotlar milliy reytingida holatini yaxshilash kiritish boʻyicha tizimli va samarali ishlarni olib borish. 1. Institutning milliy reytingini oshirish maqsadida uning faoliyatini tahlil qilish. 2022-yil dekabr Mazkur maqsadlar uchun Davlat budjetidan ajratilgan mablagʻlar Innovatsion rivojlanish vazirligi (I. Abduraxmonov), Davlat ekologiya qoʻmitasi (N. Oblomuradov) 2. Tahlil natijalariga qarab milliy reytinglarda ishtirok etish boʻyicha chora-tadbirlar rejasini ishlab chiqish. 2023-yil mart 3. Chora-tadbirlar rejasida belgilangan vazifalar samaradorligi monitoringini yuritish. Doimiy ravishda 9. Institut bazasida ekologiya va atrof muhitni muhofaza qilish sohasiga oid tadqiqotlarning elektron platformasini tashkil qilish. 1. Elektron platformani texnik topshirigʻini ishlab chiqish. 2022-yil dekabr Ekologiya, atrof muhitni muhofaza qilish va chiqindilar bilan bogʻliq ishlarni amalga oshirish jamgʻarmasi mablagʻlari Davlat ekologiya qoʻmitasi (N. Oblomuradov), Axborot va ommaviy kommunikatsiyalar agentligi (A. Xadjayev) 2. Elektron platformani yaratish va Axborot va ommaviy kommunikatsiyalar agentligida roʻyxatdan oʻtkazish. 2023-yil mart 3. Elektron platformani ishga tushirish. 2023-yil dekabr II. Ilmiy loyihalar va ilmiy kadrlarni tayyorlash 10. Institutda kadrlar tayyorlash maqsadida falsafa doktori (PhD) va fan doktorlarini (DSs) tayyorlash ishlarini jadal rivojlantirish. 1. Institutda 03. 00. 10 — Ekologiya va 11. 00. 05 — Atrof muhit muhofazasi va tabiiy resurslardan oqilona foydalanish ixtisosliklarining tayanch doktoranturasiga 2023-yil uchun 6 nafar falsafa doktori (PhD) va 1 nafar fan doktori (DSs) kvotalarini ajratish. 2022-yil dekabr Mazkur maqsadlar uchun Davlat budjetidan ajratilgan mablagʻlar Innovatsion rivojlanish vazirligi (I. Abduraxmonov), Davlat ekologiya qoʻmitasi (N. Oblomuradov) 2. Institutning ehtiyojlaridan kelib �iqib, taqdim etilgan asoslangan takliflarga koʻra belgilangan tartibda kvotalar ajratilishini taʼminlash. 2023-yildan boshlab 11. Xalqaro eʼtirof etilgan agentliklar reytingining birinchi 1000 talik roʻyxatiga kirgan oliy taʼlim muassasalari professor — tadqiqotchilarini Institut faoliyatiga jalb qilish. 1. Institutga ekologiya va atrof muhitni muhofaza qilish sohasining xorijiy yetakchi ekspertlarini xalqaro moliya institutlari hamda xorijiy tashkilotlarning grantlari, shuningdek, Davlat ekologiya qoʻmitasining jamgʻarmasi mablagʻlari hisobidan jalb qilish. 2022-yil dekabr Xalqaro moliya institutlari hamda xorijiy tashkilotlarning grantlari, mazkur maqsadlar uchun Davlat budjetidan ajratilgan mablagʻlar Davlat ekologiya qoʻmitasi (N. Oblomuradov), Innovatsion rivojlanish vazirligi (I. Abduraxmonov) 2. Institutga jalb qilingan xorijiy mutaxassislarning mehnatiga haq toʻlash miqdorlarini belgilash tartibini tasdiqlash. 2022-yil dekabr 3. Institutga yuqori ilmiy salohiyatga, katta amaliy tajribaga ega kadrlar va “Xirsh” indeksi (h-index) 3 va undan yuqori boʻlgan ilmiy xodimlarni, jumladan, xorijlik mutaxassislarni jalb qilish. Doimiy ravishda 12. Institut xodimlarini rivojlangan xorijiy davlatlar ilmiy tashkilotlarida malaka oshirishga yuborishni yoʻlga qoʻyish. Institut xodimlari Vazirlar Mahkamasi huzuridagi Mutaxassislarni xorijda tayyorlash va vatandoshlar bilan muloqot qilish boʻyicha “El-yurt umidi” jamgʻarmasi tomonidan xorijiy davlatlarning ilmiy tashkilotlarida davlat grantlari asosida malaka oshirishga yuborilishini, shu bilan birga jamgʻarma hisobidan alohida kvota ajratilishini taʼminlash. 2023-yildan boshlab har yili Mazkur maqsadlar uchun Davlat budjetidan ajratilgan mablagʻlar “El-yurt umidi” jamgʻarmasi (A. Bekmurodov), Innovatsion rivojlanish vazirligi (I. Abduraxmonov), Davlat ekologiya qoʻmitasi (N. Oblomuradov) 13. Institutda xorijiy ilmiy tashkilotlari bilan hamkorlikda fundamental va amaliy tadqiqotlar olib borilishini yoʻlga qoʻyish. 1. Milliy, xorijiy ilmiy tashkilotlar va oliy taʼlim muassasalari bilan qoʻshma loyihalar dasturlarini amalga oshirish maqsadida chora-tadbirlar rejasini ishlab chiqish va tasdiqlash. 2022-yil dekabr Mazkur maqsadlar uchun Davlat budjetidan ajratilgan mablagʻlar Davlat ekologiya qoʻmitasi (N. Oblomuradov), Innovatsion rivojlanish vazirligi (I. Abduraxmonov), Investitsiyalar va tashqi savdo vazirligi (B. Abidov), manfaatdor vazirliklar va idoralar 2. Scopus va Web of Science maʼlumotlar bazasidan, Springer Link (Springer Nature) va Wiley (John Wiley & Sons, Inc. ) kabi dunyodagi yirik ilmiy nashriyotlarning elektron platformasidan erkin foydalanishni taʼminlash. Doimiy ravishda 3. Scopus va Web of Science xalqaro ilmiy-texnik maʼlumotlar bazasidagi jurnallarda maqolalar nashr etish. Doimiy ravishda III. Ilm-fan va ishlab chiqarish integratsiyasini amalga oshirish 14. Institutning oliy taʼlim muassasalari va ilmiy tashkilotlar bilan oʻzaro hamkorligini yanada rivojlantirish. 1. Institutda Oliy va oʻrta maxsus taʼlim vazirligi hamda Fanlar akademiyasi tizimidagi institutlar bilan hamkorlikda mega loyihalar doirasida yangi innovatsion ishlanmalar, startaplarni amaliyotga joriy qilish ishlarini tashkil etish. 2022-yil oktyabrdan boshlab doimiy ravishda - Davlat ekologiya qoʻmitasi (N. Oblomuradov), Oliy va oʻrta maxsus taʼlim vazirligi (A. Toshkulov), Fanlar akademiyasi (B. Yuldashev), manfaatdor vazirliklar va idoralar 2. Oliy va oʻrta maxsus taʼlim muassasalaridan iqtidorli bitiruvchilarni tanlov asosida ishga qabul qilish. Doimiy ravishda 3. Institutga oʻz vazifalarini hamda xoʻjalik shartnomalari boʻyicha majburiyatlarini bajarish maqsadida tegishlicha oliy taʼlim muassasalarining professor-oʻqituvchilarini, yosh olimlari va isteʼdodli talabalarni, shuningdek, xorijiy mutaxassislarni jalb etgan holda vaqtinchalik ilmiy guruhlarni tashkil etish. Doimiy ravishda 15. Dunyodagi yetakchi xalqaro tashkilotlar, universitetlar, ilmiy tashkilotlar bilan hamkorlikda respublikada ekologik holatni barqarorlashtiri� ishlarini tashkil etish. 1. Dunyodagi yetakchi xalqaro tashkilotlar, universitetlar, ilmiy tashkilotlar bilan memorandum va shartnomalar imzolash. 2022-yil oktyabrdan boshlab doimiy ravishda Ekologiya, atrof muhitni muhofaza qilish va chiqindilar bilan bogʻliq ishlarni amalga oshirish jamgʻarmasi, xalqaro tashkilotlar mablagʻlari Davlat ekologiya qoʻmitasi (N. Oblomuradov), Innovatsion rivojlanish vazirligi (I. Abduraxmonov), Tashqi ishlar vazirligi (V. Norov), Fanlar akademiyasi (B. Yuldashev) 2. Dunyodagi yetakchi xalqaro tashkilotlar, universitetlar, ilmiy tashkilotlar loyihalari doirasida respublikada ekologik holatni yaxshilash boʻyicha tajriba almashish va hamkorlikda ilmiy tadqiqotlar olib borishni yoʻlga qoʻyish. Doimiy ravishda 3. Iqtidorli ilmiy xodimlarni xorijiy davlatlar grantlari hisobiga xorijiy davlatlarga malaka oshirish va stajirovkaga yuborish. Har yili 16. Iqlim oʻzgarishi, “yashil” iqtisodiyotni rivojlantirish, ekologiya va atrof muhitni muhofaza qilish sohasida loyihalarning innovatsion portfellarini shakllantirish uchun moliyaviy va texnik yordamni jalb qilish maqsadida xalqaro hamkorlikni yoʻlga qoʻyish. 1. Iqlim oʻzgarishi, “yashil” iqtisodiyotni rivojlantirish, ekologiya va atrof muhitni muhofaza qilish sohasida loyihalarning innovatsion portfellarini shakllantirish. 2022-yil oktyabrdan boshlab doimiy ravishda Xalqaro tashkilotlar mablagʻlari Davlat ekologiya qoʻmitasi (N. Oblomuradov), Innovatsion rivojlanish vazirligi (I. Abduraxmonov), Investitsiyalar va tashqi savdo vazirligi (Abidov), manfaatdor vazirliklar va idoralar 2. Innovatsion loyihalar uchun moliyaviy va texnik yordamni jalb qilish maqsadida BMT tashkilotlari va xalqaro moliya institutlari bilan memorandum va shartnomalar imzolash. Doimiy ravishda 17. Ekologiya va atrof muhitni muhofaza qilish, tabiiy resurslardan oqilona foydalanish muammolari boʻyicha seminarlar, davra suhbatlari, ijodiy uchrashuvlar, milliy va xalqaro ilmiy-amaliy konferensiyalarni tashkil etish Seminarlar, davra suhbatlari, ijodiy uchrashuvlar, ilmiy-amaliy konferensiyalar va boshqa tadbirlarning mavzulari, oʻtkazish joylari va muddatlarini oʻz ichiga olgan dasturlarni ishlab chiqish. 2023-yildan boshlab doimiy ravishda Ekologiya, atrof muhitni muhofaza qilish va chiqindilar bilan bogʻliq ishlarni amalga oshirish jamgʻarmasi mablagʻlari Davlat ekologiya qoʻmitasi (N. Oblomuradov), Innovatsion rivojlanish vazirligi (I. Abduraxmonov), Fanlar akademiyasi (B. Yuldashev), manfaatdor vazirliklar va idoralar 18. Aholining ekologiya va atrof muhitni muhofaza qilish sohasida amalga oshirilayotgan ishlardan xabardorligini, koʻnikma va madaniyatini yanada oshirish, buning uchun taʼlim dasturlari va materiallarini ishlab chiqish, ommaviy axborot vositalarida targʻibot ishlarini kuchaytirish. Aholini sohada amalga oshirilayotgan ishlar, qonunchilik toʻgʻrisida xabardor qilish, ularning ekologik madaniyatini yanada oshirish maqsadida: videoroliklar, ijtimoiy reklamalar, tarqatma materiallar, qoʻllanmalar tayyorlash, onlayn va interaktiv oʻquv dasturlarini tayyorlash maqsadida xalqaro donor tashkilotlarning grantlarini jalb qilish; aholini sohada amalga oshirilayotgan ishlar, qonunchilik toʻgʻrisida xabardor qilish, ekologik madaniyatini oshirish maqsadida tayyorlangan videoroliklar, ijtimoiy reklamalarni davlat va nodavlat televideniyelarda doimiy ravishda yoritib borishni tashkil etish. 2022 — 2024-yillar Davlat budjeti mablagʻlari, Ekologiya, atrof muhitni muhofaza qilish va chiqindilar bilan bogʻliq ishlarni amalga oshirish jamgʻarmasi mablagʻlari Maktabgacha taʼlim vazirligi (A. Shin), Xalq taʼlim vazirligi (B. Saidov), Oliy va oʻrta maxsus taʼlim vazirligi (A. Toshkulov), Davlat ekologiya qoʻmitasi (N. Oblomuradov), MTRK (A. Xodjayev), Oʻzbekiston Milliy axborot agentligi (A. Kuchimov) IV. Institut moddiy-texnik bazasini mustahkamlash 19. Institut faoliyati uchun alohida bino ajratish. 1. Institut uchun alohida bino ?jratish boʻyicha zarur choralar koʻrish. 2022-yil oktyabr Davlat budjeti mablagʻlari Davlat aktivlarini boshqarish agentligi (A. Ortiqov), Iqtisodiy taraqqiyot va kambagʻallikni qisqartirish vazirligi (A. Boboyev), Moliya vazirligi (T. Ishmetov) Davlat ekologiya qoʻmitasi (N. Oblomuradov) 2. Ajratilgan binoni taʼmirlash va jihozlash ishlarini tashkil etish maqsadida uni 2023 — 2025-yillarda amalga oshiriladigan Oʻzbekiston Respublikasi ijtimoiy va ishlab chiqarish infratuzilmasini rivojlantirish dasturiga kiritish. 2022-yil dekabr 3. Binoni taʼmirlash va jihozlash ishlarini tashkil etish. 2023 — 2025-yillar 20. Institut ilmiy laboratoriyalarining moddiy-texnika bazasini takomillashtirish. 1. Institut uchun ilmiy laboratoriya uskunalari, reagentlar va butlovchi materiallarni sotib olish va jihozlash. 2. Ilmiy laboratoriyalarni belgilangan tartibda akkreditatsiyadan oʻtkazish. 2022 — 2024-yillar Ilm-fanni moliyalashtirish va innovatsiyalarni qoʻllab-quvvatlash jamgʻarmasi, Ekologiya, atrof muhitni muhofaza qilish va chiqindilar bilan bogʻliq ishlarni amalga oshirish jamgʻarmasi mablagʻlari Davlat ekologiya qoʻmitasi (N. Oblomuradov), Innovatsion rivojlanish vazirligi (I. Abduraxmonov), Texnik jihatdan tartibga solish agentligi (D. Sattorov) 21. Institutni koʻchma mobil laboratoriya bilan taʼminlash. 1. Institut laboratoriyasi uchun koʻchma laboratoriyaga mos avtomobil sotib olish. 2. Mobil laboratoriyaga butlovchi materiallarni sotib olish va jihozlash. 2023-2024-yillar Ekologiya, atrof muhitni muhofaza qilish va chiqindilar bilan bogʻliq ishlarni amalga oshirish jamgʻarmasi mablagʻlari Davlat ekologiya qoʻmitasi (N. Oblomuradov) 22. Institutning Ilmiy-tajriba stansiyasini tashkil qilish. 1. Toshkent viloyati Yangiyoʻl tumani hududidan ajratilgan 3 gektar yer maydonida Ilmiy-tajriba stansiyasini tashkil etish va rivojlantirish konsepsiyasini ishlab chiqish. 2. Barpo etilayotgan Ilmiy-tajriba stansiyasi hamda Institutning laboratoriya binolarini saqlashni moliyalashtirishni 2023 — 2025-yillarda amalga oshiriladigan Oʻzbekiston Respublikasi ijtimoiy va ishlab chiqarish infratuzilmasini rivojlantirish dasturiga kiritish; 3. Ilmiy-tajriba stansiyasini tashkil etish boʻyicha loyiha-smeta hujjatlarini tayyorlash. 4. Qurilish-pudrat ishlarini amalga oshirish yuzasidan tender savdolarini tashkil qilish. 5. Tender natijalariga koʻra pudrat shartnomasiga muvofiq: erni maxsus texnika vositasi bilan tekislash; maydon atrofini devor bilan oʻrash. 6. Ilmiy-tajriba stansiyasida quyidagilarni tashkil qilish: Bioxilma-xillikni saqlash faoliyatiga doir tajribalar oʻtkazish uchun “biostansiya” va pitomnik; yer resurslarini muhofaza qilish yoʻnalishida sinov-tajriba uchastkasi; suv resurslarini muhofaza qilish borasida maxsus sinov uchastkasi; chiqindilarni qayta ishlash sinov uchastkasi. 2023-2024-yillar Oʻzbekiston Respublikasi Davlat budjeti mablagʻlari, Ekologiya, atrof muhitni muhofaza qilish va chiqindilar bilan bogʻliq ishlarni amalga oshirish jamgʻarmasi hisobidan tender natijalariga muvofiq Davlat ekologiya qoʻmitasi (N. Oblomuradov) 23. Institutda ekologiya va atrof muhitni muhofaza qilish boʻyicha targʻibot-tashviqot ishlarini amalga oshirish uchun bosmaxona va multimedia studiyasini tashkil qilish. 1. Institutning maxsus bosmaxonasi va multimedia studiyasini tashkil etish. 2. Bosmaxona hamda multimedia studiyasi uchun kerakli butlovchi texnik bazani tashkil qilish. 3. Litsenziya yoki ruxsatnoma olish. 4. Oʻquv qoʻllanmalar, dasturlarni tayyorlash va multimedialar yaratish. 2023-2024-yillar Ekologiya, atrof muhitni muhofaza qilish va chiqindilar bilan bogʻliq ishlarni amalga oshirish jamgʻarmasi mablagʻlari Davlat ekologiya qoʻmitasi (N. Oblomuradov) 24. Orolning qurigan tubida institutning ilmiy-amaliy tajriba stansiyasini tashkil qilish. 1. Orolning qurigan tubidan 10 gektar yer maydoni ajratib, Ilmiy-amaliy tajriba stansiyasini tashkil etish va rivojlantirish konsepsiyasini ishlab chiqish. 2. Ilmiy-amaliy tajriba stansiyasini tashkil etish boʻyicha loyiha-smeta hujjatlarini tayyorlash. 3. Ajratiladigan hudud kartalarini yaratish, tajriba oʻtkazuvchi xodimlar uchun vagonlar oʻrnatish. 4. Ilmiy-amaliy tajriba stansiyasida quyidagilarni amalga oshirish: bioxilma-xillikni saqlash faoliyatiga doir tajribalar oʻtkazish, hayvonot va oʻsimliklar monitoringini yuritish, mahalliy va yangi turdagi oʻsimliklarni koʻpaytirish, yashil maydonlarni kengaytirish; yer resurslarini muhofaza qilish yoʻnalishida sinov-tajriba amaliyotlarini oʻtkazish; suv resurslarini muhofaza qilish borasida sinov-tajriba amaliyotlarini oʻtkazish; chiqindilarni qayta ishlash sinov-tajriba amaliyotlarini oʻtkazish. 2023-2024-yillar Ilm-fanni moliyalashtirish va innovatsiyalarni qoʻllab-quvvatlash jamgʻarmasi, Ekologiya, atrof muhitni muhofaza qilish va chiqindilar bilan bogʻliq ishlarni amalga oshirish jamgʻarmasi mablagʻlari Davlat ekologiya qoʻmitasi (N. Oblomuradov), Innovatsion rivojlanish vazirligi (I. Abduraxmonov), Qoraqalpogʻiston Respublikasi Vazirlar Kengashi (Q. Sariyev) 25. Geoaxborot tizimlari markazini tashkil etish. 1. Atrof muhitga taʼsir koʻrsatuvchi omillar toʻgʻrisidagi maʼlumotlarni yigʻish, ekologik muammolarni oʻrganish, tahlil qilish uchun maʼlumotlar bazasini yaratish. 2. Respublikada ekologik xavfi yuqori boʻlgan hududlarning elektron xaritasini tuzish. 3. Yerni masofadan turib zondlash orqali tabiiy ofatlarning xavflilik darajasini aniqlash. 4. Atrof muhit muhofazasi doirasida yer va yer osti boyliklari hamda suv resurslariga yetkazilgan zararni kamaytirishning ilmiy asoslarini ishlab chiqish. 2023-2024-yillar Mazkur maqsadlar uchun Davlat budjetidan ajratilgan mablagʻlar Innovatsion rivojlanish vazirligi (I. Abduraxmonov), Davlat ekologiya qoʻmitasi (N. Oblomuradov), Kosmik tadqiqotlar va texnologiyalar agentligi (Sh. Kadirov), “TIQXMMI” MTU (B. Mirzayev) T/r Chora-tadbirlar Amalga oshirish mexanizmi Ijro muddati Moliyalashtirish manbai Masʼul laboratoriya (boʻlim) 1. Tabiiy resurslardan foydalanishda atrof muhitga yetkazilgan zarar miqdorini kamaytirishning ilmiy asoslarini ishlab chiqish. 1. Tabiiy resurslaridan foydalanishda atrof muhitga yetkazilgan zarar miqdorini kamaytirishning ilmiy asoslarini oʻrganish. 2. Atrof muhit muhofazasi doirasida yer va yer osti boyliklari hamda suv resurslariga yetkazilgan zarar miqdorini hisoblash uslubini ishlab chiqish. 3. Tabiiy noruda materiallarni noqonuniy qazib olishda umum tarqalgan foydali qaz�lmalarga, oʻsimlik va hayvonot dunyosiga, tuproq qatlamiga hamda yer usti va yer osti suvlariga yetkazilgan zarar miqdorini hisoblashning ilmiy yoʻriqnomasini ishlab chiqish. 2022-2023-yillar Ekologiya, atrof muhit muhofazasi va chiqindilar bilan bogʻliq ishlarni amalga oshirish jamgʻarmasi mablagʻlari Ekotizim xizmatlari va normativ hujjatlarni ishlab chiqish boʻlimi, Yashil oʻsish va iqlim oʻzgarishi boʻlimi 2. Aholi va yuridik shaxslarning qattiq maishiy chiqindi (QMCh)larni saralashda ekologik madaniyatini oshirishga qaratilgan ilmiy-tadqiqot ishlarini amalga oshirish. 1. QMChlarni saralab toʻplash boʻyicha axborot maʼlumotlarini tayyorlash va tarqatish. 2. QMChlar bilan bogʻliq ishlarni amalga oshirishning dolzarb masalalari, shu jumladan, ularni saralab toʻplashga bagʻishlangan bannerlarni tayyorlash va oʻrnatish. 3. OAVda QMChlar bilan bogʻliq ishlarni amalga oshirish, shu jumladan, ularni saralab toʻplash masalalari yuzasidan axborot va maqolalar tayyorlash. 4. QMChlarni saralab toʻplash va ular hosil boʻlishining oldini olish boʻyicha uchrashuvlar, seminarlar va treninglarni tashkil etish. 2023-2024-yillarda har yili Ekologiya, atrof muhit muhofazasi va chiqindilar bilan bogʻliq ishlarni amalga oshirish jamgʻarmasi mablagʻlari Chiqindilarni qayta ishlash va utilizatsiya qilish laboratoriyasi 3. Xoʻjalik yurituvchi subyektlar faoliyatini ekologik sugʻurtalash metodologiyasini ishlab chiqish. 1. Ekologik sugʻurtalash sohasida xorijiy davlatlar tajribasini oʻrganish. 2. Ekologik sugʻurtalashning asosiy koʻrsatkichlarini aniqlash. 3. Xoʻjalik yurituvchi subyektlar faoliyatini ekologik sugʻurtalash metodologiyasini ishlab chiqish. 2022-2023-yillar Ilmiy faoliyatga oid davlat dasturlari mablagʻlari Ekotizim xizmatlari va normativ hujjatlarni ishlab chiqish boʻlimi, Yashil oʻsish va iqlim oʻzgarishi boʻlimi 4. Turli xil korxonalardan chiqadigan oqova suvlarni tozalashning bioinjenerlik qurilmasini yaratish. 1. Ishlab chiqarish korxonalarining asosiy texnologik jarayonlari hamda tashkilotlarda yoʻlga qoʻyilgan oqova suvlarni tozalash jarayonlari haqida maʼlumotlar toʻplash. 2. Sanoat va ishlab chiqarish korxonalaridan chiqadigan chiqindi oqova suvlarni tozalash uchun taklif etilayotgan bioinjenerlik qurilmasi orqali tozalangan chiqindi oqova suvlarni turli xil kimyoviy moddalardan tozalash. 3. Tozalash qurilmasining gidravlik hisobini hisoblash, optimal gidravlik parametrlarini aniqlash, suvni tindirish inshooti oʻlchamlarini hisoblash. 4. Turli xil korxonalardan chiqadigan oqova suvlarni tozalashning mexanik konstruksiyasi qurilmasidan foydalanish boʻyicha maxsus qoʻllanmalar ishlab chiqish. 2023-2024-yillar Ilmiy faoliyatga oid davlat dasturlari mablagʻlari Suv resurslarini muhofaza qilish texnologiyalari laboratoriyasi 5. Janubiy Ustyurt milliy tabiat bogʻining biologik tizim turgʻunligini taʼminlash texnologiyasini ishlab chiqish va masofaviy zondlash asosida avtomatlashtirilgan dasturiy mahsulot yaratish. 1. Janubiy Ustyurt milliy tabiat bogʻi hamda uning atrofidagi ekotizimni masofadan zondlash asosida oʻsimlik qoplami, ularni tahliliy baholash, mikrobiologik va biotexnologik usullar yordamida kasallikka chidamli daraxt, buta va oʻt oʻsimliklarini oʻrganish, kasallik va zararkunandalarga qarshi kurash choralari va uni bartaraf etish texnologiyasini ishlab chiqish. 2. Janubiy Ustyurt milliy tabiat bogʻining yuqori va pastgi qismidagi yaylov oʻsimliklari qoplamini meteorologik, iqlim va gidrologik sharoitlarga asosan prognozlashtirish. 3. Janubiy Ustyurt milliy tabiat bogʻi hamda uning atrofidagi ekotizim holatini monitoring qilish boʻyicha avtomatlashtirilgan dasturiy mahsulot ishlab chiqish. 2023-2024-yillar Ilmiy faoliyatga oid davlat dasturlari mablagʻlari Bioxilma-xillikni saqlash laboratoriyasi, Yashil oʻsish va iqlim oʻzgarishi boʻlimi, Ekotizim xizmatlari va normativ hujjatlarni ishlab chiqish boʻlimi 6. Orolboʻyi hududida masofaviy zondlash texnologiyalaridan foydalangan holda yashil qoplam dinamikasining elektron maʼlumotlar bazasi va xaritasini yaratish. 1. Masofaviy zondlashdan foydalangan holda Orol dengizining hududida vegetatsion qoplam, evapotranspiratsiya jarayoni, iqlim parametrlari, tuproq va landshaftlar monitoringini qilish (2000 — 2020-yy.). Ushbu amaliyot natijasida oʻtmishdagi (2000 — 2010-yy.) va hozirgi holatning (2011 — 2020-yy.) hamda yangi ekilgan daraxtlarning maʼlumotlar bazasini yaratish. 2. Dronlardan foydalangan holda vegetatsion qoplam, yangi ekilgan oʻrmonlarning yashash darajalari, oʻsimliklar va hayvonlarning yashash arealini aniqlash hamda populatsiyasini oʻrganish. 3. Noyob va yoʻqolib ketish xavfi ostida turgan flora va fauna turlarini tadqiq etish, shuningdek ularga xavf soluvchi yoki cheklovchi omillarni aniqlash va bartaraf etish boʻyicha tavsiyalarni ishlab chiqish. 2023-2024-yillar Ilmiy faoliyatga oid davlat dasturlari mablagʻlari Bioxilma-xillikni saqlash laboratoriyasi, Yashil oʻsish va iqlim oʻzgarishi boʻlimi, Ekotizim xizmatlari va normativ hujjatlarni ishlab chiqish boʻlimi 7. Oʻzbekisto�da qattiq maishiy chiqindi (QMCh)larning atmosfera havosiga, oʻsimlik va hayvonot dunyosiga, yer va suv resurslariga taʼsirini baholash. 1. Oʻzbekistonda qattiq maishiy chiqindilarning atmosfera havosiga, oʻsimlik va hayvonot dunyosiga, yer va suv resurslariga taʼsirini baholash. 2. Qattiq maishiy chiqindilarning morfologik xususiyatidan kelib chiqib saralash va utilizatsiya qilish texnologiyalarini ishlab chiqish. 3. Qattiq maishiy chiqindilarning atmosfera, oʻsimlik va hayvonot dunyosi, yer va suv resurslariga taʼsirini baholash metodikasini ishlab chiqish. 2023 — 2025-yillar Ekologiya atrof muhit muhofazasi va chiqindilar bilan bogʻliq ishlarni amalga oshirish jamgʻarmasi mablagʻlari Chiqindilarni qayta ishlash va utilizatsiya qilish laboratoriyasi,Yer resurslarini muhofaza qilish laboratoriyasi, Bioxilma-xillikni saqlash laboratoriyasi, Ekotizim xizmatlari va normativ hujjatlarni ishlab chiqish boʻlimi 8. GIS yordamida Toshkent viloyati suv ombori atrofida ekotizim oʻzgarishini monitoring qilish boʻyicha avtomatlashtirilgan dasturiy mahsulot yaratish 1. Toshkent viloyati suv omborlari hamda uning atroflaridagi ekotizimni masofadan zondlash va Google Earth Engine dasturida kodlash asosida oʻsimlik qoplamini baholash usulini ishlab chiqish. 2. Toshkent viloyati suv omborlari atroflaridagi oʻsimlik qoplami monitoringini olib borish jarayonida maʼlum bir vaqt oraliqlari uchun oʻsimlik qoplami dinamikasini kuzatish. 3. Toshkent viloyati suv omborlari hamda uning atrofidagi ekotizimning masofaviy zondlashning radar va LiDaR maʼlumotlaridan foydalangan holda oʻsimlik qoplami oʻzgarishini monitoring qilish boʻyicha avtomatlashtirilgan dasturiy mahsulot yaratish. 4. Toshkent viloyati suv omborlari hududidan atmosferaga chang koʻtarilishining atrof muhitga taʼsirini kamaytirish texnologiyasini ishlab chiqish. 2022 — 2024-yillar Ilmiy faoliyatga oid davlat dasturlari mablagʻlari Suv resurslarini muhofaza qilish texnologiyalari laboratoriyasi, Yashil oʻsish va iqlim oʻzgarishi boʻlimi 9. Iqlim oʻzgarishi sharoitida Orol dengizi havzasida yogʻingarchilikning jadalligi va qurgʻoqchilik jarayonlari modelini ishlab chiqish. 1. Orol �engizi havzasida iqlim oʻzgarishi sharoitida suv resurslari miqdori oʻzgarishida yogʻingarchilikning oʻzgarishi holatini uzoq kelajak uchun modellashtirish. 2. Orol dengizi havzasida yogʻingarchilik va qurgʻoqchilik sharoitlarini MK testi, Pyettit va SPI, SPEI va PDSI kabi qurgʻoqchilik indekslarining statistik usullari yordamida miqdoriy va fazoviy simulatsiya modelini ishlab chiqish. 3. 2020-2100 yillar oraligʻida boʻlajak yogʻingarchilik va qurgʻoqchilik sharoitlarini prognoz qilish uchun CMIP5 arxividan olingan maʼlumotlar asosida GCM ssenariylaridan foydalangan holda uzoq kelajak uchun qirgʻoqchilik jadalligini prognoz qilish modelini ishlab chiqish. 4. Iqlim oʻzgarishi sharoitida oziq-ovqat xavfsizligini taʼminlash uchun Orol havzasida muhitini yaxshilash usulini ishlab chiqish. 2023-2024-yillar Ilmiy faoliyatga oid davlat dasturlari mablagʻlari Yashil oʻsish va iqlim oʻzgarishi boʻlimi, Atmosfera havosini muhofaza qilish laboratoriyasi 10. Shahar hududida yer osti sizot suvlari sathini innovatsion texnologiyalardan foydalanib aniqlash va salbiy taʼsirini kamaytirish texnologiyasini yaratish. 1. Innovatsion texnologiyalarga asosan Fargʻona shahri yer ost� suvlarining gidrogeologik holatini baholash. 2. Yer osti suvlarining shahar hududidagi bino va inshootlarga hamda ekologik muhitga salbiy taʼsiri oqibatlarini aniqlash. 3. Gorizontal drenajlarning gidravlik hisobini bajarish va bajarilgan hisob-kitoblarga asosan tavsiyalar ishlab chiqish. 4. Yer osti suvlarining gorizontal drenajdagi harakatining matematik modelini ishlab chiqish va matematik model asosida yer osti suvlarining gorizontal drenajdagi harakati uchun Ansys dasturida simulatsiya amalga oshirish orqali jarayonni baholash. 2023-2024-yillar Ilmiy faoliyatga oid davlat dasturlari mablagʻlari Suv resurslarini muhofaza qilish texnologiyalari laboratoriyasi 11. Gidrotexnik inshootlardagi shagʻal-qumlarni qazib olishda atrof muhitga taʼsirni kamaytiruvchi texnologiyani yaratish. 1. Gidrotexnik inshootlardagi suv bilan birgalikda oqib keluvchi qum-shagʻallarni fraksiyalarga ajratish qurilmasini yaratish. 2. Inshootlardagi suv bilan harakatlanayotgan qum-shagʻallar taqsimoti dinamikasini hisoblash usulini takomillashtirish. 3. Daryodan suv oluvchi inshootlarda qum-shagʻallarni tutib qoluvchi tindirgich konstruksiyasini takomillashtirish. 4. Suv bilan oqib keluvchi qum-shagʻallarni fraksiyalarga ajratib boshqarish texnologiyasini ishlab chiqish. 5. Suv bilan birga oqib keluvchi qum-shagʻal tarkibidagi mayda fraksiyalarning fraksion va kimyoviy tarkibini aniqlash orqali minerallarga boy boʻlgan fraksiyalarni ekin maydonlariga yuborish texnologiyasini ishlab chiqish. 2023-2024-yillar Ilmiy faoliyatga oid davlat dasturlari mablagʻlari Suv resurslarini muhofaza qilish texnologiyalari laboratoriyasi, Ekotizim xizmatlari va normativ hujjatlarni ishlab chiqish boʻlimi 12. Ekotizimlarning qayta tiklash imkoniyatlari va ehtimoliy sigʻimini baholash metodologiyasini ishlab chiqish. 1. Ekotizimlarning qayta tiklash imkoniyatlari va ehtimoliy sigʻimini baholash koʻrsatkichlarini aniqlash maqsadida xorijiy adabiyotlarni oʻrganish. 2. Ekotizimlarning qayta tiklash imkoniyatlari va ehtimoliy sigʻimini baholash koʻrsatkichlarini aniqlash. 3. Ekotizimlarning qayta tiklash imkoniyatlari va ehtimoliy sigʻimini baholash metodologiyasini ishlab chiqish. 2023-2024-yillar Ilmiy faoliyatga oid davlat dasturlari mablagʻlari Bioxilma-xillikni saqlash laboratoriyasi, Ekotizim xizmatlari va normativ hujjatlarni ishlab chiqish boʻlimi 13. Orolboʻyi mintaqasi uchun chang boʻronlarining shakllanish sharoitlari va tarqalish mintaqalarini prognozlashtirish modelini ishlab chiqish. 1. Statsionar boʻlmagan modellashtirish tizimini ishlab chiqish va prognozlashtirish mexanizmlari tadqiq qilish. 2. Tadqiqot natijalari asosida yangi mezonlarni belgilash uchun xulosalar taqdim qilish. 3. Hududdagi ekologik holatning xavflilik darajasiga qarab ijtimoiy va ishlab chiqarish obyektlarini joylashtirish mexanizmlarini ishlab chiqish. 4. Chang boʻronlarining shakllanish sharoitlari va tarqalish mintaqalarini prognozlashtirishning dasturiy taʼminotini yaratish. 2023-2024-yillar Ilmiy faoliyatga oid davlat dasturlari mablagʻlari Yashil oʻsish va iqlim oʻzgarishi boʻlimi, Atmosfera havosini muhofaza qilish laboratoriyasi 14. Oʻzbekiston Respublikasi ochiq suv havzalarida qishlab qoluvchi suv qushlarining qishki sanogʻini oʻtkazish. Oʻzbekiston Respublikasi ochiq suv havzalarida qishlab qoluvchi suv qushlarining har yili dekabr oyidan boshlab bahorgi uchib oʻtish vaqtiga qadar (aprel oyigacha) yillik sanogʻini oʻtkazish va doimiy monitoringini olib borish. 2023-2024-yillar Ekologiya, atrof muhit muhofazasi va chiqindilar bilan bogʻliq ishlarni amalga oshirish jamgʻarmasi mablagʻlari Bioxilma-xillikni saqlash laboratoriyasi 15. Atmosfera havosining ifloslanishini kamaytirish uchun maxsus chang-gaz tozalash qurilmalarini takomill�shtirish. 1. Atmosfera havosi ifloslanishini kamaytirish uchun maxsus chang-gaz tozalash uskunalarini ilmiy tahlil qilish. 2. Atmosfera havosi ifloslanishini kamaytirish uchun maxsus chang-gaz tozalash uskunalari texnologiyalarini ishlab chiqish. 3. Maxsus chang-gaz tozalash uskunalari yangi texnologiyalarining namunaviy nusxalarini yaratish. 2023-2024-yillar Ekologiya, atrof muhit muhofazasi va chiqindilar bilan bogʻliq ishlarni amalga oshirish jamgʻarmasi mablagʻlari Atmosfera havosini muhofaza qilish laboratoriyasi T/r Nomi Oʻlchov birligi Soni TN VED kodi 1. Spektrofotometr dona 1 9027300000 2. Avtomatlashgan xromatograf tizimi dona 1 9027200000 3. Professional mufel pechi dona 1 8514108000 4. Analizator BPK 5 dona 1 8421192009 5. Portativ multiparametrli oʻlchagi�, rN/OVP/kislorod dona 1 9027801700 6. Elektron analitik tarozi dona 1 9016001000 7. Flokulyator dona 1 8479820000 8. Namlik analizatori dona 1 9025804000 9. Peristaltik nasoslar dona 1 8413602000 10. Fotokimyoviy reaktor dona 1 8401400000 11. Raqamli kamerali laboratoriya mikroskopi dona 1 9011109000 12. Distillyator dona 1 8419400009 13. Yuqori bosimli tsentrifuga dona 1 8421192009 14. Laboratoriya elaklar toʻplami dona 3 9604000000 15. Elektron dendrometr dona 1 9024101900 16. Fotoqopqon dona 6 9006520009 17. Fotosintez jarayonlarini tizimli tahlil qiluvchi portativ jihoz dona 1 9027101000 18. Daraxt yoshini aniqlovchi bur dona 1 9024101900 19. Elektron oʻlchov vilkasi dona 1 9024101900 20. Rezistograf dona 1 9024101300 21. Portativ gazoanalizator dona 1 9027109000 22. Benzinli dvigatellar uchun gazoanalizator dona 1 9027101000 23. Dizelli dvigatellar uchun gazoanalizator dona 1 9027101000 24. Koʻchma tutun oʻlchagich dona 1 9027101000 25. Analizator blogi dona 1 9027101000 26. Dasturlashtirilgan raqamli termoreaktor dona 1 8536508000 27. Vakuumli quritish shkafi dona 1 8419390009 T/r Nomi Oʻlchov birligi Soni TN VED kodi 1. Spektrofotometr uchun jihozlar yigʻmasi dona 1 9027 90 500 0 2. Indikator qogʻozi dona 5 3822 00 000 0 3. ph metr uchun elektrodlar dona 3 9027 90 500 0 4. 0,1 ml li avtomatik mikropipetkalar uchun poynakli qisqich dona 5 3926 90 970 9 5. ph metr uchun bufer eritmalar: pN 4,01 dona 3 3822 00 000 0 6. ph metr uchun bufer eritmalar: pN 7,01 dona 3 3822 00 000 0 7. ph metr uchun bufer eritmalar: pN 10,01 dona 3 3822 00 000 0 8. ICP uchun standartli eritma, Mg dona 2 3822 00 000 0 9. ICP uchun standartli eritma, Al dona 2 3822 00 000 0 10. ICP uch�n standartli eritma, Na dona 2 3822 00 000 0 11. ICP uchun standartli eritma, Ca dona 2 3822 00 000 0 12. ICP uchun standartli eritma, K dona 2 3822 00 000 0 13. ICP uchun standartli eritma, Fe dona 2 3822 00 000 0 14. ICP uchun standartli eritma, Cd dona 2 3822 00 000 0 15. ICP uchun standartli eritma, Pb dona 2 3822 00 000 0 16. ICP uchun standartli eritma, Multi-element 1.11355.0100 dona 2 3822 00 000 0 17. ICP uchun standartli eritma, Multi-element 1.09480.0100.2 dona 2 3822 00 000 0 18. Neft mahsulotlarini oʻrganuvchi gazli xromatograf uchun standartli eritma dona 2 3822 00 000 0 19. Diametri 150, 200, 250 mm boʻlgan plastik eksikatorlar dona 15 3923 90 000 0